
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

208. Αναδιάρθρωση, σύσταση, οργάνωση και λειτουρ¬ 
γία Υπηρεσιών Τροχαίας της Ελληνικής Αστυνο¬ 
μίας . 1 

ΑΠΟΦΑΣΕΙΣ 

Παροχή άδειας λειτουργίας νέας τράπεζας υπό την ε¬ 
πωνυμία "ΤΡΑΠΕΖΑ ΡΠΟΒΑΝΚΑ.Ε." . 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 208 

Αναδιάρθρωση, σύσταση, οργάνωση και λειτουργία Υ¬ 
πηρεσιών Τροχαίας της Ελληνικής Αστυνομίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', β'καιστ' 
του Ν. 1481 /1984 "Οργανισμός Υπουργείου Δημόσιας Τά- 
ξης (Α' -152), όπως αντικαταστάθηκε με άρθρο 1 παρ. 1 
του Ν. 1590/1986 (Α'-49). 

2. Τις διατάξεις των άρθρων 14 παρ. 7 και 28 παρ. 1 του 
Ν. 2800/2000 "Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α'- 41). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 του Ν. 2469/1997 (Α'-38). 

4. Τις διατάξεις του Π.Δ.82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α' - 
36). 

5. Τις διατάξεις του άρθρου 22 παρ. 3 του Ν.2362/1995 
"Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις" (Α'- 247). 

6. Την υπ’ αριθ. 1039386/441/Α-0006 από 21-4-2000 α¬ 


πόφαση του Πρωθυπουργού καιτου Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β'- 571). 

7. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του κρατικού 
προϋπολογισμού ύψους 90.000.000 δραχμών, περίπου, 
για το έτος 2001 και 65.000.000 δραχμών περίπου, για το 
έτος 2002 και καθένα των επομένων ετών. Η προκαλού- 
μενη για το έτος 2001 δαπάνη θα αντιμετωπιστεί από τις 
πιστώσειςτου εκτελούμενου Π/Υ εξόδωντου Υπουργείου 
Δημόσιας Τάξης (Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" 
Κ.Α.Ε.: 0813, 0823, 0824, 0831,0832, 0851, 0861, 0864, 
0869, 0899, 1111, 1141, 1211, 1212, 1231, 1311, 1312, 
1319, 1321, 1322, 1324, 1329, 1511, 1512, 1693, 1641, 
1699, 1711, 1713, 1723), ενώ οι δαπάνες του έτους 2002 
και επομένων ετών θα προβλέπονται και θα αντιμετωπίζο¬ 
νται από τις πιστώσεις που θα εγκρίνονται για το σκοπό 
αυτό στους αντίστοιχους Π/Υ εξόδων Ε.Φ. 43-110 "ΕΛΛΗ¬ 
ΝΙΚΗ ΑΣΤΥΝΟΜΙΑ". 

δ.Τηνυπ'αριθ. 165/2001 Γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης καιτου Υφυπουργού Οικονομικών, αποφα¬ 
σίζουμε: 

ΚΕΦΑΛΑΙΟ Α' 

Διεύθυνση Τροχαίας Αττικής. 

Άρθρο 1. 

Έδρα - Διάρθρωση - Αρμοδιότητες. 

1. Η Διεύθυνση Τροχαίας Αττικής έχει έδρα το δήμο Α¬ 
θηναίων και ασκεί στην περιοχή της Γενικής Αστυνομικής 
Διεύθυνσης Αττικής τις αρμοδιότητες της αστυνομίας 
τροχαίας, με εξαίρεση την περιοχή της Διεύθυνσης Αστυ¬ 
νόμευσης Αερολιμένα Αθηνών (Δ.Α.Α.Α.). Είναι άμεσα 
προϊστάμενη Υπηρεσία της Υποδιεύθυνσης Τροχαίας Α¬ 
θηνών και των Τμημάτων Τροχαίας Αττικής. Εποπτεύει, 
συντονίζει και ελέγχει τα Αστυνομικά Τμήματα και τους Α¬ 
στυνομικούς Σταθμούς που ασκούν καθήκοντα τροχαίας 
και μόνο ως προς το ειδικό αυτό αντικείμενο της καθύλην 
αρμοδιότητάς της. Επίσης, κοινοποιεί στη Δ.Α.Α.Α ό,τι 
κρίνεται απαραίτητο από πλευράς Τ ροχαίας, προς ενημέ¬ 
ρωση. 

2. Στη Διεύθυνση Τροχαίας Αττικής λειτουργεί Επιτε¬ 
λείο το οποίο διαρθρώνεται στα ακόλουθα Τμήματα : 

α. Συντονισμού και Ελέγχου Οδικού Δικτύου. 

β. Εσωτερικών Λειτουργιών. 

γ. Διαχείρισης Υλικού - Χρηματικού. 

3. Το Τμήμα Συντονισμού και Ελέγχου Οδικού Δικτύου 
έχει τις ακόλουθες αρμοδιότητες : 

α. Μελετά και εισηγείται για την εφαρμογή των κατάλ¬ 
ληλων συστημάτων ρύθμισης της κυκλοφορίας και μερι¬ 
μνά για τον εφοδιασμό των Υπηρεσιών Τροχαίας με τα α¬ 
παραίτητα τεχνικά μέσα. 

β. Προκαλεί χωρομετρήσεις της κυκλοφορίας και σύμ¬ 
φωνα με τα συμπεράσματα αυτών εισηγείται τον προσ¬ 
διορισμό των ρευμάτων ροής των οχημάτων, σε συνερ¬ 
γασία με τις αρμόδιες τεχνικές Υπηρεσίες, ώστε να απο¬ 
φεύγονται οι κυκλοφοριακές συμφορήσεις και 
ανωμαλίες. 

γ. Παρακολουθεί, μελετά και αναλύει τα οδικά συμβά¬ 
ντα, καταρτίζει στατιστικές και με βάση τα συμπεράσμα¬ 
τα αυτών, εισηγείται τη λήψη μέτρων πρόληψης των τρο¬ 
χαίων ατυχημάτων. 

δ. Καθοδηγεί και συντονίζει τις υφιστάμενες Υπηρε¬ 
σίες της στην εφαρμογή της ισχύουσας νομοθεσίας με 
την έκδοση των απαιτουμένων διαταγών, εκπονεί σχέδια 
- προγράμματα τροχονομικής αστυνόμευσης, κατευθύ¬ 
νει τα οχήματα Τροχαίας, σε συνεργασία με τη Διεύθυν¬ 
ση Άμεσης Δράσης Αττικής και ενεργεί για το συντονι¬ 
σμό της τροχονομικής αστυνόμευσης όλου του οδικού 
δικτύου. 

ε. Είναι υπεύθυνο για την παρακολούθηση υλοποίησης 
των οριζομένων στα στρατηγικά σχέδια για τη βελτίωση 
της οδικής ασφάλειας. 

στ. Οργανώνει, στελεχώνει και λειτουργεί το Κέντρο 
Διαχείρισης Κυκλοφορίας (Κ.Δ.Κ.) για το Νομό Αττικής σε 
συνεργασία με τους λοιπούς συναρμόδιους φορείς. 

ζ. Είναι υπεύθυνο για τις δημόσιες σχέσεις της Διεύ¬ 
θυνσης. 

4. Το Τμήμα Εσωτερικών Λειτουργιών έχει τις ακόλου¬ 
θες αρμοδιότητες: 

α. Τη διακίνηση της αλληλογραφίας καιτηντήρηση του 
αρχείου. 

β. Τη φροντίδα για τη διάθεση του προσωπικού στις τα¬ 
κτικές και έκτακτες εσωτερικές υπηρεσίες και τον έλεγχο 
της κανονικής εκτέλεσης των υπηρεσιών αυτών. 

γ. Τον έλεγχο της κανονικής προσέλευσης και αποχώ¬ 
ρησης του προσωπικού. 

δ. Την τήρηση και εφαρμογή του σχεδίου ασφάλειας 
του οικήματος της Διεύθυνσης και των λοιπών σχεδίων 
πολιτικής κινητοποίησης. 

ε. Τη μέριμνα για τη φρούρηση, την ασφάλεια, την κα¬ 
θαριότητα, την ευταξία και τη συντήρηση του οικήματος 
της Διεύθυνσης. 

στ. Την ευθύνη για τη λειτουργία του εντευκτηρίου και 
κυλικείου. 

ζ. Την οργάνωση και εποπτεία της κίνησης των οχημά¬ 
των. 

η. Τη λειτουργία του τηλεφωνικού κέντρου και των λοι¬ 
πών τηλεπικοινωνιακών μέσων. 

θ. Το χειρισμό όλων των θεμάτων προσωπικού της Δι¬ 
εύθυνσης. 

ι. Τη φροντίδα για τη διενέργεια ενόρκων διοικητικών ε¬ 
ξετάσεων. 

5. Το Τμήμα Διαχείρισης Υλικού - Χρηματικού έχει τις α¬ 
κόλουθες αρμοδιότητες: 

α. Τη φροντίδα για τη μισθοδοσία του προσωπικού. 

β. Τον εφοδιασμό με όλα τα απαραίτητα μέσα, μηχανή¬ 


ματα και υλικά και τη μέριμνα για την καλή λειτουργία και 
συντήρησή τους. 

γ. Την προμήθεια και διανομή των εφοδίων και των υλι¬ 
κών στο προσωπικό και στις Υπηρεσίες της Διεύθυνσης, 
δ. Τη διαχείριση της πάγιας προκαταβολής. 

Άρθρο 2. 

Υπηρεσίες Τροχαίας Αττικής. 

1. Στη Διεύθυνση Τ ροχαίας Αττικής λειτουργούν οι ακό¬ 
λουθες Υπηρεσίες, οι οποίες υπάγονται διοικητικά σ'αυ- 
τή: 

α. Υποδιεύθυνση Τροχαίας Αθηνών, 
β. Τμήμα Τροχαίας Πειραιώς, 
γ. Τμήμα Τροχαίας Καισαριανής. 
δ. Τμήμα Τροχαίας Καλλιθέας, 
ε. Τμήμα Τροχαίας Περιστεριού, 
στ. Τμήμα Τροχαίας Γλυφάδας, 
ζ. Τμήμα Τροχαίας Αγίας Παρασκευής, 
η. Τμήμα Τροχαίας Κερατέας. 
θ. Τμήμα Τροχαίας Ν.Ιωνίας, 
ι. Τμήμα Τροχαίας Κηφισιάς, 
ια. Τμήμα Τροχαίας Μαλακάσας. 
ιβ. Τμήμα Τροχαίας Μεγάρων, 
ιγ. Τμήμα Τροχαίας Ελευσίνας, 
ιδ. Τμήμα Τροχαίας Κορυδαλλού, 
ιε. Τμήμα Τροχαίας Αιγάλεω. 

2. Έδρα των Υπηρεσιών της προηγούμενης παραγρά¬ 
φου του παρόντος άρθρου ορίζεται αντίστοιχα ο ομώνυ¬ 
μος δήμος. 

Άρθρο 3. 

Διάρθρωση - Αρμοδιότητες. 

1. Η Υποδιεύθυνση Τ ροχαίας Αθηνών διαρθρώνεται ως 
εξής: 

α. Στο Τμήμα Τροχονομικής Αστυνόμευσης, το οποίο 
λαμβάνει όλα τα μέτρα για την εφαρμογή των διατάξεων 
του Κ.Ο.Κ. και των λοιπών συναφών νόμων και διαταγμά¬ 
των περί οχημάτων και κυκλοφορίας, αναφορικά με την 
πρόληψη και τη βεβαίωση των τροχονομικών παραβάσε¬ 
ων. 

β. Στο Τμήμα Ρύθμισης Κυκλοφορίας, το οποίο είναι αρ¬ 
μόδιο για τη ρύθμιση της κυκλοφορίας πεζών και οχημά¬ 
των, σε όλες τις περιπτώσεις που αυτό απαιτείται, καθώς 
και για τον έλεγχο των σταθμεύσεων. Επιπλέον, το Τμήμα 
αυτό μεριμνά ή προκαλεί αναλόγως την επέμβαση των 
αρμοδίων αρχών για τον κατάλληλο εξοπλισμό με κάθετη 
και οριζόντια σήμανση του οδικού δικτύου και τη λήψη ό- 
λωντων αναγκαίων μέτρων, κατάλογο αρμοδιότητας, για 
την εξασφάλιση της δημόσιας κυκλοφορίας, ώστε να μη 
δημιουργείται κίνδυνος ή ζημία τρίτων προσώπων ή άλ¬ 
λων έννομων αγαθών. 

γ. Στο Τμήμα Οδικών Τροχαίων Ατυχημάτων, το οποίο 
λειτουργεί επί 24ωρου βάσεως, και είναι αρμόδιο για τη 
διερεύνηση και προανάκριση οδικών τροχαίων ατυχημά¬ 
των. 

δ. Στο Τμήμα Διοικητικής Υποστήριξης, το οποίο είναι 
αρμόδιο για το χειρισμό θεμάτων προσωπικού, τη διαχεί¬ 
ριση του χρηματικού και υλικού, την εξασφάλιση της 
γραμματειακής εξυπηρέτησης του συνόλου των υπηρε¬ 
σιακών αναγκών και εσωτερικής λειτουργίας της Υπηρε¬ 
σίας, την τήρηση του αρχείου, την καταχώριση παραβά¬ 
σεων, τη διεκπεραίωση των αιτημάτων διοικητικής (ρύσε¬ 
ως, την έκδοση των αδειών οδήγησης και κυκλοφορίας 

οχημάτων που υπάγονται στην αρμοδιότητα των αστυνο¬ 
μικών Υπηρεσιών, την τήρηση στατιστικών στοιχείων, α¬ 
ναλύσεων και προτάσεων για τα οδικά τροχαία ατυχήμα¬ 
τα κ.λ.π. 

2. Ο Διευθυντής της Υποδιεύθυνσης τοποθετεί το προ¬ 
σωπικό σε θέσεις, ανάλογα με τις δυνατότητες και τα 
προσόντα του, για την ορθολογική κατανομή της υπηρε¬ 
σίας και αναθέτει με διαταγή του καθήκοντα στους Υπο¬ 
διευθυντές αυτής. 

3. Τα Τμήματα Τροχαίας που προβλέπονται από τις δια¬ 
τάξεις του προηγουμένου άρθρου του παρόντος διατάγ¬ 
ματος διαρθρώνονται στα εξής Γραφεία: 

α. Τροχονομικής Αστυνόμευσης. 

β. Ρύθμισης κυκλοφορίας. 

γ. Οδικών Τροχαίων Ατυχημάτων. 

δ. Διοικητικής Υποστήριξης. 

4. Οι αρμοδιότητες και η αποστολή των Γ ραφείων της 
προηγουμένης παραγράφου του παρόντος άρθρου είναι 
οι καθοριζόμενες από τα εδάφια α, β, γ και δ της παρα¬ 
γράφου 1 του παρόντος άρθρου, αντίστοιχα. 

ΚΕΦΑΛΑΙΟ Β' 

Διεύθυνση Τροχαίας Θεσσαλονίκης. 

Άρθρο 4. 

Έδρα - Διάρθρωση - Αρμοδιότητες. 

1. Η Διεύθυνση Τροχαίας Θεσσαλονίκης έχει έδρα το 
δήμο Θεσσαλονίκης και ασκεί στην περιοχή της Γενικής 
Αστυνομικής Διεύθυνσης Θεσσαλονίκης τις αρμοδιότη¬ 
τες της αστυνομίας τροχαίας, με εξαίρεση την περιοχή 
της Διεύθυνσης Αστυνόμευσης Κρατικού Αερολιμένα 
Θεσσαλονίκης (Δ.Α.Κ.Α.Θ.). Είναι άμεσα προϊστάμενη Υ¬ 
πηρεσία της Υποδιεύθυνσης Τροχαίας Θεσσαλονίκης και 
των Τμημάτων Τροχαίας που λειτουργούν στην περιοχή 
δικαιοδοσίας της. Επίσης, η Διεύθυνση Τροχαίας Θεσσα¬ 
λονίκης κοινοποιεί στη Δ.Α.Κ.Α.Θ. ότι κρίνεται απαραίτη¬ 
το από πλευράς Τροχαίας, προς ενημέρωση. 

2. Στη Διεύθυνση Τ ροχαίας Θεσσαλονίκης λειτουργεί Ε¬ 
πιτελείο του οποίου η διάρθρωση και οι αρμοδιότητες εί¬ 
ναι εκείνες που ορίζονται από τις διατάξεις των παραγρά¬ 
φων 2,3,4 και 5 του άρθρου 1 του παρόντος διατάγματος. 

Άρθρο 5. 

Υπηρεσίες Τροχαίας Θεσσαλονίκης. 

1. Στη Διεύθυνση Τ ροχαίας Θεσσαλονίκης λειτουργούν 
οι ακόλουθες Υπηρεσίες, οι οποίες υπάγονται διοικητικά 
σ'αυτή: 

α. Υποδιεύθυνση Τροχαίας Θεσσαλονίκης, με έδρα τον 
ομώνυμο δήμο. 

β. Τμήμα Τροχαίας Ασπροβάλτας, με έδρα τον ομώνυ¬ 
μο οικισμό του δήμου Αγίου Γεωργίου. 

γ. Τμήμα Τροχαίας Θέρμης, με έδρα τον οικισμό Θέρμη 
του ομώνυμου δήμου. 

δ. Τμήμα Τροχαίας Σίνδου, με έδρα τον ομώνυμο οικι¬ 
σμό του δήμου Εχεδώρου. 

ε. Τμήμα Τ ροχαίας Λητής, με έδρατον ομώνυμο οικισμό 
του δήμου Μυγδονίας. 

στ. Τμήμα Τροχαίας Χαλκηδόνας, με έδρα τον οικισμό 
Χαλκηδόνα του ομώνυμου δήμου. 

Άρθρο 6. 

Διάρθρωση - Αρμοδιότητες. 

Η διάρθρωση και οι αρμοδιότητες της Υποδιεύθυνσης 


και των Τμημάτων Τροχαίας του προηγουμένου άρθρου 
είναι, αντίστοιχα, εκείνες που ορίζονται από τις διατάξεις 
του άρθρου 3 του παρόντος διατάγματος. 

ΚΕΦΑΛΑΙΟ Γ 

Υπηρεσίες Τ ροχαίας Αστυνομικών Διευθύνσεων Νομών. 

Άρθρο 7. 

Σύσταση Υπηρεσιών. 

Ιδρύονται οι ακόλουθες Υπηρεσίες Τροχαίας, επιπλέον 
αυτών που ήδη λειτουργούν : 

α. Τμήμα Τροχαίας Ξυλοκάστρου, με έδρα τον ομώνυ¬ 
μο οικισμό του δήμου Ξυλοκάστρου, και διοικητική υπα¬ 
γωγή στην Αστυνομική Διεύθυνση Κορινθίας. 

β. Τμήμα Τροχαίας Αλμυρού, με έδρατον ομώνυμο οι¬ 
κισμό του δήμου Αλμυρού, και διοικητική υπαγωγή στην 
Αστυνομική Διεύθυνση Μαγνησίας. 

γ. Σταθμός Τροχαίας Αμφιλοχίας, με έδρατον ομώνυμο 
οικισμό του δήμου Αμφιλοχίας και διοικητική υπαγωγή 
στο Τμήμα Τροχαίας Αγρίνιου της Αστυνομικής Διεύθυν¬ 
σης Ακαρνανίας. 

δ. Σταθμός Τροχαίας Φιλιππιάδας, με έδρα τον ομώνυ¬ 
μο οικισμό του δήμου Φιλιππιάδας και διοικητική υπαγω¬ 
γή στο Τμήμα Τροχαίας Πρέβεζας της Αστυνομικής Διεύ¬ 
θυνσης Πρεβέζης. 

ε. Σταθμός Τροχαίας Μετσόβου, με έδρατον ομώνυμο 
οικισμό του δήμου Μετσόβου και διοικητική υπαγωγή στο 
Τμήμα Τ ροχαίας Ιωαννίνων της Αστυνομικής Διεύθυνσης 
Ιωαννίνων. 

Άρθρο 8. 

Διάρθρωση - Αρμοδιότητες. 

1. Η διάρθρωση και οι αρμοδιότητες των Τμημάτων 
Τ ροχαίας του προηγουμένου άρθρου καθώς και των Τ ρη¬ 
μάτων Τροχαίας που ήδη λειτουργούν στις Αστυνομικές 
Διευθύνσεις Νομών είναι, αντίστοιχα, εκείνες που ορίζο¬ 
νται στις παραγράφους 3 και 4 του άρθρου 3 του παρό¬ 
ντος διατάγματος. 

2. Οι Σταθμοί Τροχαίας ασκούν στην περιοχή δικαιοδο¬ 
σίας τους το σύνολο των αρμοδιοτήτων Τροχαίας. 

Άρθρο 9. 

Σύσταση Γραφείων Τροχαίας. 

1. Στα Αστυνομικά Τμήματα γενικής αρμοδιότητας, το 
οδικό δίκτυο της περιφέρειας των οποίων δεν καλύπτεται 
ή δεν καλύπτεται εξ ολοκλήρου από Υπηρεσίες Τ ροχαίας, 
λειτουργούν ως εσωτερική διάρθρωση αυτών Γ ραφεία 
Τ ροχαίας, τα οποία ασκούν το σύνολο των αρμοδιοτήτων 
Τροχαίας. 

2. Ο αριθμός του προσωπικού των Γραφείων της προη¬ 
γουμένης παραγράφου καθορίζεται από τους οικείους Α¬ 
στυνομικούς Διευθυντές ή Διευθυντές Αστυνομίας. Το 
προσωπικό που στελεχώνειτα εν λόγω Γ ραφεία εκτελεί α¬ 
ποκλειστικά τις αρμοδιότητες τροχαίας και μόνο σε εξαι¬ 
ρετικές περιπτώσεις μπορεί να διατεθεί για εκτέλεση άλ¬ 
λης υπηρεσίας, κατόπιν εγκρίσεως των οικείων Αστυνομι¬ 
κών Διευθυντών ή Διευθυντών Αστυνομίας. 

Άρθρο 10. 

Κατάργηση Υπηρεσιών - Μεταβατικές διατάξεις. 

1. Από την έναρξη ισχύος του παρόντος διατάγματος 
καταργούνται: 

α. Τα Τμήματα Οδικών Τροχαίων Ατυχημάτων Αθηνών 

και Πειραιώς, το Τμήμα Τροχαίας Αγίων Αναργύρων και ο 
Σταθμός Τροχαίας Περάματος, της Διεύθυνσης Τροχαί¬ 
ας Αττικής. 

β. Τα Α', Β' και Γ Τμήματα Τροχαίας Θεσσαλονίκης και 
το Τμήμα Οδικών Τροχαίων Ατυχημάτων Θεσσαλονίκης, 
της Διεύθυνσης Τροχαίας Θεσσαλονίκης. 

γ. Το Αστυνομικό Τμήμα Ισθμού, της Αστυνομικής Διεύ¬ 
θυνσης Κορινθίας. 

δ. Κάθε γενική ή ειδική διάταξη που αντίκειται στις δια¬ 
τάξεις του παρόντος διατάγματος. 

2. Οι καταργούμενες Υπηρεσίες εξακολουθούν να λει¬ 
τουργούν σύμφωνα με τις διατάξεις που ισχύουν πριν α¬ 
πό τη δημοσίευση του παρόντος διατάγματος, μέχρι την 
ανάληψη των αρμοδιοτήτων τους από τις Υπηρεσίες που 
συνιστώνται με το παρόν διάταγμα. 

Άρθρο 11. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

ΑΠΟΦΑΣΕΙ Σ 

( 2 ) 

Παροχή άδειας λειτουργίας νέας τράπεζας υπό την ε¬ 
πωνυμία "ΤΡΑΠΕΖΑ ΡΒΟΒΑΝΚ Α.Ε." 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 

(Συνεδρίαση 102/21.5.2001, θέμα 2) 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α όπως ισχύει, 
β) τις διατάξεις του ΑΝ 1665/1951 "περί λειτουργίας και 
ελέγχου των τραπεζών", όπως ισχύουν, 
γ) το Ν. 2076/92, όπως ισχύει, "Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις", 

δ) το Ν. 2396/96 "Επενδυτικές υπηρεσίες στον τομέα 
των κινητών αξιών, επάρκεια ιδίων κεφαλαίων των επιχει¬ 
ρήσεων παροχής επενδυτικών υπηρεσιών και των πιστω¬ 
τικών ιδρυμάτων και άυλες μετοχές", 
ε) την ΠΔ/ΤΕ 1379/24.10.88, όπως ισχύει, "Προϋποθέ¬ 
σεις παροχής άδειας για ίδρυση πιστωτικού ιδρύματος 
στην Ελλάδα", 

στ) την ΠΔ/ΤΕ 2471/10.4.2001 "Καθορισμός ελάχιστου 
αρχικού κεφαλαίου πιστωτικών ιδρυμάτων", 
ζ) την από 29.1.2001 (ΑΠ 24273) αίτηση, τα από 
27.3.2001, 9.4.2001, 18.4.2001, 19.4.2001 και 17.5.2001 
έγγραφα της υπό ίδρυση τραπεζικής εταιρίας με την ε¬ 


πωνυμία "ΤΡΑΠΕΖΑ ΡΒΟΒΑΝΚ Α.Ε.", καθώς και τα υπο- 
βληθέντα σχετικά δικαιολογητικά, 

η) την από 23.4.2001 (ΑΠ 24708) σχετική εισήγηση της 
Διεύθυνσης Γενικής Επιθεώρησης Τραπεζών της Τράπε¬ 
ζας της Ελλάδος, ΑΠΟΦΑΣΙΣΕ τα εξής : 

Α. Παρέχεται άδεια λειτουργίας στην Ελλάδα ανώνυ¬ 
μης τραπεζικής εταιρίας υπό την επωνυμία "ΤΡΑΠΕΖΑ 
ΡΒΟΒΑΝΚ Α.Ε.", με έδρα την Αθήνα και με τους ακόλου¬ 
θους όρους: 

1. Η εν λόγω άδεια λειτουργίας τελεί υπάτην αίρεση της 
χορήγησης άδειας σύστασης του νομικού προσώπου και 
έγκρισης του Καταστατικού του. 

2. Τα ελάχιστα αρχικά ίδια κεφάλαια της τράπεζας θα α- 
νέλθουν σε δραχμές είκοσι πέντε δισεκατομμύρια (δρχ. 
25.000.000.000) που θα καταβληθούν εξολοκλήρου σε 
μετρητά και θα κατατεθούν στην Τράπεζα της Ελλάδος . 

3. Πριν από την έναρξη λειτουργίας του υπό ίδρυση πι¬ 
στωτικού ιδρύματος: 

ί) θα έχει στελεχωθείς Διεύθυνση Εσωτερικού Ελέγχου 
με δύο τουλάχιστον επιπλέον άτομα, εκ των οποίων το έ¬ 
να θα διαθέτει εμπειρία ελέγχου πληροφοριακών συστη¬ 
μάτων, 

ίί) θα έχει οριστικοποιηθεί η επιλογή και θα έχει ολοκλη¬ 
ρωθεί η εγκατάσταση του μηχανογραφικού συστήματος, 

ίϋ) θα έχει αξιολογηθεί από τη Διεύθυνση Γενικής Επι¬ 
θεώρησης Τραπεζών της Τράπεζας της Ελλάδος ο Κανο¬ 
νισμός Εσωτερικού Ελέγχου και Πιστοδοτήσεων και 

ίν) θα έχει ολοκληρωθεί η υποβολή στην πιο πάνω Διεύ¬ 
θυνση όλων των προβλεπόμενων από την ΠΔ/ΤΕ 1379/88, 
όπως ισχύει, δικαιολογητικών για τους κυρίους μετόχους 
και τα μέλη του Δ.Σ. 

4. Η ολοκλήρωση της απαιτούμενης διαδικασίας για τη 
σύσταση και τη λειτουργία της τράπεζας θα πρέπει να συ- 
ντελεστείτο αργότερο μέχρι την 21η Μάίου 2002. 

Β. Εγκρίνεται η ίδρυση και λειτουργία από την ως άνω 
τράπεζα δεκαπέντε (15) συνολικά υπηρεσιακών μονάδων 
συμπεριλαμβανομένου και του κεντρικού καταστήματος. 

Γ. Επιτρέπεται στη νέα τράπεζα: 

1. Να δέχεται καταθέσεις σε συνάλλαγμα σύμφωνα με 
τις διατάξεις του Ν.Δ. 2687/1953. 

2. Να δέχεται καταθέσεις σε κοινό λογαριασμό σύμφω¬ 
να με τις διατάξεις του Ν. 5638/1932. 

3. Να διενεργεί πράξεις επί συναλλάγματος σύμφωνα 
με τις εκάστοτε ισχύουσες διατάξεις. 

Δ. Η νέα τράπεζα έχει υποχρέωση μέσα σε δεκαπέντε 
(15) ημέρες από την έναρξη λειτουργίας της να την αναγ¬ 
γείλει στην Τράπεζα της Ελλάδος (Διευθύνσεις: Νομι¬ 
σματικής Πολιτικής και Τραπεζικών Εργασιών και Γ ενικής 
Επιθεώρησης Τραπεζών) και να προσδιορίσει την ακριβή 
διεύθυνση του τόπου εγκατάστασής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΠΡΟΕΔΡΟΣ 

ΤΑ Μ ΕΛΗ Ο ΓΡΑΜ ΜΑΤΕΑΣ 

Ακριβές Αντίγραφο, 

Αθήνα, 13 Ιουλίου 2001 
Η Γραμματέας 

I. ΒΑΧΑΒΙΟΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






